Diari Oficial de la Generalitat Valenciana


Sumari del DOGV 5013, del 25-05-2005 (2005/5171)

RESOLUCIÓ de 9 de maig de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol 2004 addicional al conveni de col·laboració subscrit el 18 de desembre de 1997 entre el Ministeri de Treball i Assumptes Socials i la Conselleria de Benestar Social de la Generalitat Valenciana per a la realització de projectes del Pla d'Acció Integral per a Persones amb Discapacitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/5171


Data del document
:   09-05-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * administració central
    * administració regional
    * integració social
    * discapacitat

RESOLUCIÓ de 9 de maig de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Protocol 2004 addicional al conveni de col·laboració subscrit el 18 de desembre de 1997 entre el Ministeri de Treball i Assumptes Socials i la Conselleria de Benestar Social de la Generalitat Valenciana per a la realització de projectes del Pla d'Acció Integral per a Persones amb Discapacitat. [2005/F5171]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Conselleria de Benestar Social de la Generalitat Valenciana, el 29 de desembre de 2004, el Protocol 2004 addicional al conveni de col·laboració subscrit el 18 de desembre de 1997 entre el Ministeri de Treball i Assumptes Socials i la Conselleria de Benestar Social de la Generalitat Valenciana per a la realització de projectes del Pla d'Acció Integral per a Persones amb Discapacitat, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat protocol, que ha quedat inscrit en el Registre de Convenis amb el número 0288/2005, i que figura com a annex d'esta resolució.
  
València, 9 de maig de 2005.- La directora general de Relacions amb les Corts i Secretariat del Govern: Alida C. Mas Taberner.
  
Protocol 2004 addicional al conveni de col·laboració subscrit el 18 de desembre de 1997 entre el Ministeri de Treball i Assumptes Socials i la Conselleria de Benestar Social de la Generalitat Valenciana per a la realització de projectes del Pla d'Acció Integral per a Persones amb Discapacitat
  
Madrid, 29 de desembre de 2004
  
Reunits
  
D'una part, el ministre de Treball i Assumptes Socials, Jesús Caldera Sánchez-Capitán, nomenat pel Reial Decret 558/2004, de 17 d'abril (BOE núm. 94, de 18 d'abril del 2004), en nom i representació de l'administració General de l'estat, en virtut del que disposa l'article segon, apartat 4, de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del dia 14).
  
I d'una altra part, la consellera de Benestar Social, Alicia de Miguel García, d'acord amb els decrets 5/2003, de 20 de juny, i 7/2004, de 27 d'agost, del president de la Generalitat Valenciana, que es troba autoritzada per a la firma del present protocol per acord adoptat el 10 de desembre de 2004, pel Consell de la Generalitat Valenciana, d'acord a l'article 21 de la Llei 5/1983, de 30 de desembre, del Govern Valencià, i l'article 54 bis b) del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.
  
Ambdós parts es reconeixen mútua capacitat per a obligar-se i convindre.
  
Exposen
  
Primer
  
Que el Ministeri de Treball i d'Assumptes Socials i la Conselleria de Benestar Social de la Generalitat Valenciana van subscriure el 18 de desembre de 1997 un conveni de col·laboració per al cofinançament de programes del Pla d'Acció Integral per a Persones amb Discapacitat.
  
Segon
  
Que el Ministeri de Treball i Assumptes Socials, en virtut de les competències que li atribuïxen la Constitució i els reials decrets 758/1996, de 5 de maig, de creació, i 1888/1996, de 2 d'agost, que establix la seua estructura orgànica bàsica, i la conselleria de la Generalitat Valenciana, de conformitat amb el que establix la Llei Orgànica 1/1983, de 25 de febrer, que aprova l'Estatut d'Autonomia d'esta, tenen competències en matèria d'acció social i servicis socials.
  
D'altra banda, en la Llei 61/2003, de 30 de desembre del 2003 (BOE núm. 313, de 31 de desembre), de Pressupostos Generals de l'Estat per al 2004, i en la Llei 17/2003, de 30 de desembre, de Pressupostos de la Generalitat Valenciana per al 2004 s'establixen dotacions pressupostàries per a estos fins.
  
Tercer
  
Que el conveni citat establix en la seua clàusula sexta la pròrroga automàtica d'aquell per a convocatòries successives, si no hi ha denúncia expressa d'alguna de les parts.
  
Quart
  
Que, no obstant, d'esta pròrroga automàtica s'exclouen les quantitats econòmiques expressades en la clàusula segona de l'esmentat conveni, així com els projectes especificats en l'annex I d'este, que hauran de ser actualitzats cada any a fi d'ajustar-los als pressupostos presentats per la comunitats autònomes i les previsions pressupostàries que s'establisquen
  
Cinqué
  
Que, d'acord amb les comunitats autònomes en la Conferència Sectorial realitzada el dia 17 de juny del 2004 per acord del Consell de Ministres de data 16 de juliol del 2004 publicat en el Boletín Oficial del Estado núm. 195, de data 13 d'agost del 2004, es van aprovar els criteris de distribució entre comunitats autònomes del crèdit pressupostari amb una dotació de quatre milions nou-cents quaranta-cinc mil set-cents deu euros (4.945.710 euros) inclòs en l'aplicació 40.44.5465.379, així com les prioritats a què hauran d'ajustar-se els projectes que s'han de cofinançar.
  
Sisé
  
Que havent-se efectuat, d'acord amb el procediment previst en el conveni abans citat, la determinació de les aportacions econòmiques de les parts corresponents a l'any 2004, correspon instrumentar-les a través del present protocol addicional, junt amb la selecció de projectes realitzada per la Conselleria de la Generalitat Valenciana i aprovada, així mateix, a efectes de finançament conjunt.
  
Per tot allò que s'ha manifestat, tot basant-se en l'article 6 de la Llei 30/1992, de 26 de novembre, i de la clàusula sexta del conveni de col·laboració per a la realització de projectes del Pla d'Acció Integral per a Persones amb Discapacitat subscrit el 18 de desembre de 1997 entre el Ministeri de Treball i Assumptes Socials i la Conselleria de Benestar Social de la Generalitat Valenciana, ambdós parts acorden:
  
Subscriure el present protocol addicional, el qual es regirà per les següents:
  
Clàusules
  
Primera
  
L'administració general de l'estat i la Conselleria de Benestar Social de la Generalitat Valenciana incorporen al conveni de col·laboració de data 18 de desembre de 1997 els projectes seleccionats conjuntament per a la seua execució durant l'exercici econòmic de 2004, els quals s'hi unixen per mitjà de l'annex I.
  
La duració d'este protocol addicional, d'acord amb la clàusula sisena de l'esmentat conveni de col·laboració subscrit en 1997, s'establix per a l'any 2004 i el seu corresponent exercici econòmic, atés que a este es referixen les dotacions pressupostàries que cada part designa per al seu finançament.
  
Segona
  
Que a càrrec de l'aplicació pressupostària 28.52.328D.337 del Pla d'Acció Integral per a Persones amb Discapacitat, l'aportació econòmica del Ministeri de Treball i Assumptes Socials per als fins del present protocol, és de quatre-cents noranta-dos mil dos-cents quaranta-sis euros amb cinquanta-dos cèntims (492.246,52 euros).
  
La Conselleria de Benestar Social de la Generalitat Valenciana es compromet a assumir la coresponsabilitat en el finançament en una quantia no inferior al 50%, i aporta en l'exercici 2004 la quantitat de quatre-cents noranta-dos mil dos-cents quaranta-sis euros amb cinquanta-dos cèntims (492.246,52 euros), a càrrec de l'aplicació pressupostària 06.13.92.4461.481.95.8.
  
La Conselleria de Benestar Social de la Generalitat Valenciana ha presentat el corresponent certificat de retenció de crèdit per la quantia de la seua participació.
  
Tercera
  
La dotació econòmica per a l'execució del conveni, dins de l'exercici econòmic 2004, és la que apareix desglossada per a cada comunitat autònoma en l'annex II.
  
I en prova de conformitat, subscriuen el present protocol addicional en dos exemplars, al lloc i en la data amunt indicats.
  
El ministre de Treball i Assumptes Socials, per delegació la secretària d'estat de Servicis Socials, Família i Discapacitat: Amparo Valcárcel García. La consellera de Benestar Social: Alicia de Miguel García.